
Ηράκλειο, 8 Οκτωβρίου 2016
Αριθ. Πρωτ. 1030
Προς:  
1. Τους κ.κ. Διευθυντές/τριες των σχολικών μονάδων Δ.Ε. Ηρακλείου, Λασιθίου, Ρεθύμνου, Χανίων  
2. Τους κ.κ. θεολόγους καθηγητές/τριες των σχολικών μονάδων Δ.Ε. Ηρακλείου, Λασιθίου, Ρεθύμνου, Χανίων     
      (Διά των οικείων Δ/νσεων Δ.Ε.)
Κοιν. : 
1. Περιφερειακή Δ/νση Π/θμιας & Δ/θμιας Εκπαίδευσης Κρήτης
2. Διευθύνσεις Δ.Ε. Ηρακλείου, Λασιθίου, Ρεθύμνου, Χανίων
  (Με την παράκληση να ενημερωθούν τα σχολεία μέσω ηλεκτρονικής αλληλογραφίας)  



     Θέμα: Εφαρμογή των νέων Προγραμμάτων Σπουδών στα Θρησκευτικά

Από την έναρξη του σχολικού έτους 2016-17 εφαρμόζονται τα νέα Προγράμματα Σπουδών στα Θρησκευτικά Δημοτικού- Γυμνασίου και Λυκείου, σε όλους τους τύπους σχολείων. Στο πλαίσιο της εφαρμογής τους, η οποία είναι υποχρεωτική, έχουν αποσταλεί στα σχολεία: 
1, Το Πρόγραμμα Σπουδών στα Θρησκευτικά Δημοτικού-Γυμνασίου (Απόφαση 143575/Δ2/07-09-2016, ΦΕΚ Β 2920/13.09.2016).
2. To Πρόγραμμα Σπουδών στα Θρησκευτικά Λυκείου (Απόφαση 143579/Δ2/07-09-2016, ΦΕΚ Β 2906/13.09.2016).
3. Οδηγίες εφαρμογής των νέων Προγραμμάτων Σπουδών του μαθήματος των Θρησκευτικών στο Δημοτικό, στο Γυμνάσιο και στο Λύκειο (159005/Δ2/27-09-2016 έγγραφο του ΥΠ.Π.Ε.Θ.).
4. Αναλυτικές διδακτικές οδηγίες για την εφαρμογή του νέου Προγράμματος Σπουδών των Θρησκευτικών στο Γυμνάσιο για το σχολ. έτος 2016-2017 (161005/Δ2/30-09-2016 έγγραφο του ΥΠ.Π.Ε.Θ.).
5. Αναλυτικές διδακτικές οδηγίες για την εφαρμογή του νέου Προγράμματος Σπουδών των Θρησκευτικών στο Λύκειο για το σχολ. έτος 2016–2017 (164531/Δ2/05-10-2016 έγγραφο του ΥΠ.Π.Ε.Θ.).
6. Το με αριθμ. 953/13-09-2016 δικό μου έγγραφο, με οδηγίες για τα πρώτα βήματα της εφαρμογής.
Σύμφωνα με τα ανωτέρω και στο πλαίσιο της εφαρμογής των νέων Προγραμμάτων Σπουδών: 
1. Παρακαλώ για τη συνεργασία σας, ώστε να ενημερωθούν οι θεολόγοι εκπαιδευτικοί από τα παραπάνω έγγραφα, γύρω από τις διαδικασίες εφαρμογής των νέων Προγραμμάτων Σπουδών. Στα έγγραφα υπάρχουν, εκτός των άλλων, σημαντικές πληροφορίες σχετικά με το διαθέσιμο υποστηρικτικό και προτεινόμενο διδακτικό υλικό.
2. Όπως διευκρινίζει το με αριθμ. 161279/Δ2/30-09-2016 έγγραφο του ΥΠ.Π.Ε.Θ., η διδασκαλία του μαθήματος σε ενιαίο διδακτικό δίωρο δεν είναι υποχρεωτική. Πριν αποκλεισθεί η ένταξη στο ωρολόγιο πρόγραμμα του συνεχόμενου δίωρου, παρακαλώ ιδιαιτέρως για τη συνεργασία σας, ώστε να καταβληθεί κάθε εφικτή προσπάθεια για την ει δυνατόν εξασφάλισή του, η οποία είναι απαραίτητη για πολλαπλούς παιδαγωγικούς λόγους.
3. Τα παλιά σχολικά βιβλία των Θρησκευτικών, τα οποία έχουν διανεμηθεί στους μαθητές, χρησιμοποιούνται από τον διδάσκοντα κατά την κρίση του, ως διδακτικό και βοηθητικό υλικό, σύμφωνα με τις Οδηγίες εφαρμογής, «αποκλειστικά στην περίπτωση που τα θέματα των νέων Προγραμμάτων Σπουδών σχετίζονται με τα περιεχόμενά τους».
4. Στις Διδακτικές Οδηγίες που έχουν αποσταλεί αναφέρονται πληροφορίες για την αξιολόγηση των μαθητών κατά τη διάρκεια του διδακτικού έτους και ειδικότερα καλές πρακτικές και εναλλακτικές τεχνικές αξιολόγησης, σύμφωνα με τη φιλοσοφία των νέων Προγραμμάτων Σπουδών.  Επιπλέον, περιλαμβάνονται οι προτεινόμενες Θεματικές και Διδακτικές Ενότητες για τα σχολεία όπου η διδασκαλία των Θρησκευτικών είναι μία ώρα την εβδομάδα (ΕΠΑΛ, Εσπερινά Γυμνάσια και Λύκεια, Μουσικά-Καλλιτεχνικά Γυμνάσια και Λύκεια). 
5. Ήδη, έχω ολοκληρώσει τον πρώτο κύκλο επιμορφωτικών συναντήσεων, σε διάφορες πόλεις της Κρήτης, στις οποίες προσκλήθηκαν όλοι οι θεολόγοι ευθύνης μου, για να ενημερωθούν γύρω από τα νέα Προγράμματα και τις διαδικασίες εφαρμογής τους. Όπως έχει ανακοινωθεί, προσεχώς θα πραγματοποιηθεί και το πρόγραμμα  επιμόρφωσης του Ι.Ε.Π., για όλους τους θεολόγους εκπαιδευτικούς, σε περιφερειακά κέντρα επιμόρφωσης, με θέμα τα νέα Προγράμματα Σπουδών στα Θρησκευτικά. 

Είμαι στη διάθεσή σας για κάθε αναγκαία διευκρίνιση.

Ο Σχολικός Σύμβουλος Θεολόγων

Γεώργιος Στριλγκάς

